CELEX: 62009CN0336
Language: sk
Date: 2009-08-24 00:00:00
Title: Vec C-336/09 P: Odvolanie podané 24. augusta 2009 : Poľská republika proti rozsudku Súdu prvého stupňa (prvej rozšírenej komory) z  10. júna 2009 vo veci T-258/04, Poľsko/Komisia

21.11.2009   
            
            
               SK
            
            
               Úradný vestník Európskej únie
            
            
               C 282/23
            
         Odvolanie podané 24. augusta 2009: Poľská republika proti rozsudku Súdu prvého stupňa (prvej rozšírenej komory) z 10. júna 2009 vo veci T-258/04, Poľsko/Komisia
   (Vec C-336/09 P)
   2009/C 282/40
   Jazyk konania: poľština
   
      Účastníci konania
   
   
      Odvolateľka: Poľská republika (v zastúpení: M. Dowgielewicz, splnomocnený zástupca)
   
      Ďalší účastníci konania: Komisia Európskych spoločenstiev, Cyperská republika
   
      Návrhy odvolateľky
   
   
               —
            
            
               zrušiť v plnom rozsahu uznesenie Súdu prvého stupňa Európskych spoločenstiev z 10. júna 2009, Poľsko/Komisia (T-258/04),
            
         
               —
            
            
               vyhlásiť článok 5, článok 6 ods. 1, 2 a 3, článok 7 ods. 1 a článok 8 ods. 2 písm. a) nariadenia Komisie (ES) č. 60/2004 zo 14. januára 2004, ktorým sa ustanovujú prechodné opatrenia v sektore cukru z dôvodu pristúpenia Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska (1) za neplatné,
            
         
               —
            
            
               zaviazať Komisiu Európskych spoločenstiev na náhradu trov konania na Súde prvého stupňa a na Súdnom dvore,
            
         
               —
            
            
               postúpiť odvolanie veľkej komore.
            
         
      Odvolacie dôvody a hlavné tvrdenia
   
   Konštatovaním, že lehota pre podanie žaloby o neplatnosť nariadenia č. 60/2004 začala plynúť dňom zverejnenia tohto nariadenia v úradných jazykoch Spoločenstva pätnástich členských štátov, teda pred uzávierkou zverejnenia v úradných jazykoch rozšíreného Spoločenstva, bolo nesprávne vyložené nariadenie č. 1 o používaní jazykov v Európskom hospodárskom spoločenstve (2) a Zmluva o pristúpení.
   Konštatovaním, že Poľská republika mohla ako právnická osoba na základe článku 230 ods. 4 ES účinne podať pred pristúpením k Európskej únii žalobu o neplatnosť nariadenia č. 60/2004, bolo toto ustanovenie nesprávne vyložené.
   Tým, že Poľskej republike bolo odoprené právo nechať súdne preskúmať legalitu nariadenia č. 60/2004, hoci bolo nariadenie adresované Poľsku ako členskému štátu, bola porušená zásada právneho spoločenstva a zásada účinnej súdnej ochrany.
   Tým, že Poľskej republike bolo odoprené právo nechať súdne preskúmať legalitu opatrenia, ktorým boli protiprávne zmenené podmienky prístupu Poľskej republiky k Európskej únii a bola narušená rovnováha práv a povinností vyplývajúcich z príslušnosti ku Spoločenstvu, bola porušená zásada solidarity a zásada dobrej viery.
   Tým, že sa súd nezaoberal argumentmi Poľskej republiky vzťahujúcimi sa na porušenie zásady solidarity a zásady dobrej viery a napadnuté uznesenie dostatočne neodôvodnil, boli porušené zásady konania na Súde prvého stupňa.
   
      (1)  Ú. v. EÚ L 9, s. 8; Mim. vyd. 03/042, s. 125.
   
      (2)  Ú. v. ES L 17, s. 385; Mim. vyd. 01/001, s. 3.